**Hozzájáruló nyilatkozat**

**PROAStartUp workshop megnevezésű programban**

 **való részvételhez (nagykorú)**

Alulírott ………………………………………………………………………………………………………………. jelentkező (született:…………………………………………………………………………………………………………………………………………

szül. hely és idő: …………………………………………………………………………………………………………………………………

anyja neve:…………………………………………………………………………………………………………………………………………

lakcím:…………………………………………………………………………………………………………………………………………………

– a továbbiakban: **Jelentkező** – kijelentem, hogy a jelentkezési lap és jelen nyilatkozat kitöltésével jelentkezem és részt kívánok venni a ***PROAStartUp workshop megnevezésű programban*** - a továbbiakban: **Workshop** -, melyet a Prosperis Alba Kutatóközpont Nonprofit Kft. és az Óbudai Egyetem Alba Regia Műszaki Kar– a továbbiakban: **Szervezőkk** – rendez és bonyolít le, az alábbi feltételekkel:

1. Jelentkező minden befolyástól mentesen kijelenti, hogy a jelen nyilatkozatot és a Workshopszabályzatot teljes terjedelmében megismerte, megértette, azt kifejezetten elfogadja és magára nézve kötelezőnek ismeri el, az abban foglalt feltételeknek megfelel, személyes adatainak az információs önrendelkezési jogról és az információszabadságról szóló 2011. évi CXII. törvénynek (Infotv.) megfelelő és a jelen nyilatkozat szerinti, a Szervezőkk, valamint a 2. pontban meghatározott célok megvalósításával összefüggésben feltétlenül szükséges esetben és körben harmadik személy általi kezeléséhez hozzájárul, és az adatszolgáltatása az Infotv. 5. § (1) bekezdés b) pontja alapján önkéntes hozzájáruláson alapul.
2. Jelentkező tudomásul veszi és elfogadja, hogy a Szervezők személyes adatait – a 4. és 5. pontban foglaltak kivételével - bizalmasan kezeli, azokat az 1. pontban meghatározottakon kívüli esetben jogalap és hozzájárulás nélkül harmadik személy részére ki nem adja. Jelentkező tudomásul veszi és elfogadja, hogy a Szervezők személyes adatait a Workshopra történő jelentkezés, a Workshop lebonyolítása és annak promóciója, kapcsolattartás és panaszkezelés, valamint a Workshop nyertesének kihirdetése céljából kezeli és felhasználja, ennek körében a feltétlenül szükséges esetben és körben harmadik személynek átadja.
3. Jelentkező hozzájárul és engedélyezi, hogy a Szervezők személyes adatait a Workshop befejezésétől számított egy évig kezelje és felhasználja annak érdekében, hogy azokat hatóságok felé történő igazolás céljából, illetve a következő évi Workshop promóciójában használja, valamint a következő évi Workshopról és annak promóciós eseményeiről a Jelentkezőt tájékoztassa. Jelentkező egyidejűleg hozzájárul ahhoz, hogy a Szervezők a következő évi Workshopról és annak promóciós eseményeiről tájékoztató leveleket a megadott lakcímére, e-mail címére megküldje.
4. Jelentkező hozzájárul és engedélyezi a Szervezőknek, hogy a Jelentkezőről készült, a jelentkezési lappal együtt benyújtott kisfilmet megjelenítse a <http://startup.amk.uni-obuda.hu> honlapon, valamint a Prosperis Alba Kutatóközpont facebook oldalán, illetve az esemény facebook oldalán, valamint a Workshop promóciója során nyomtatott és elektronikus sajtótermékekben, plakátokon, audiovizuális médiaszolgáltató műsorokban, valamint azokat a megjelenítéshez szükséges mértékben módosítsa, megváltoztassa. Jelentkező elismeri, hogy semmilyen követeléssel nem élhet a fent említett adatok, illetve fényképfelvételek megjelenését illetően a személyiségi, szerzői – illetve egyéb – jogok tekintetében a Szervezőkkel szemben.
5. Jelentkező tudomásul veszi, hogy köteles valós adatokat megadni a jelentkezési folyamat során, és ezeket aktualizálni legkésőbb a változást követő 5 napon belül, amennyiben bármely adat tekintetében változás következik be. Jelentkező tudomásul veszi, hogy amennyiben hamis vagy hiányos adatokat ad meg, a Szervezők a jelentkezését minden előzetes értesítés nélkül törölheti, illetve a Workshopból kizárhatja.
6. Jelentkező kijelenti, hogy tudomással bír arról, hogy a 8000 Székesfehérvár, Budai út 45. címre írt levélben vagy a budavarine.andrea@amk.uni-obuda.hu e-mail címre írt elektronikus levélben jogában áll tájékoztatást kérni a személyes adatainak és a Jelentkező személyes adatainak kezeléséről, valamint kérheti az azokba való betekintést, azok helyesbítését, illetve – a jogszabályban kötelezően elrendelt adatkezelések kivételével – törlését, továbbá hozzájárulását írásban bármikor visszavonhatja, a saját és a Jelentkező jogai megsértése esetén pedig bírósághoz, valamint a Nemzeti Adatvédelmi és Információszabadság Hatóság elnökéhez (1125 Budapest, Szilágyi Erzsébet fasor 22/c.) fordulhat. Nyilatkozó tudomásul veszi, hogy a Workshop ideje alatt személyes adatainak, illetve a Jelentkező személyes adatai törlésének, zárolásának kérése, valamint jelen hozzájáruló nyilatkozat visszavonása a Jelentkezőnek a workshopból való kizárásával jár.
7. Jelentkező minden befolyástól mentesen és kifejezetten hozzájárul, hogy a Workshopon való részvételét, produkcióját és az eredményhirdetést a Szervezők a Workshop során sugárzással vagy más módon a nyilvánossághoz közvetítse, annak hangját, képét, valamint hangját és képét együttesen rögzítse, valamint, hogy a Szervezők ezen felhasználási módokra harmadik személyeknek további felhasználási engedélyt adjon. Jelentkező kifejezetten hozzájárul, hogy Szervezők és a Szervezőktől további felhasználási engedélyt kapó harmadik személyek a rögzített felvételeket nyilvánosságra hozzák. Jelentkező kifejezetten elfogadja, hogy az így létrejött hang-, kép- és videofelvételeknek a szerzői jogi törvényben meghatározott szerzői vagyoni jogai a Szervezőkt, illetve a Szervezőktől további felhasználási engedélyt kapó harmadik személyeket illetik meg, azokat bármely ismert felhasználási módon felhasználhatják, így azokat különösen többszörözhetik, terjeszthetik, vezeték útján vagy bármely más eszközzel vagy módon úgy tehetik a nyilvánosság számára hozzáférhetővé, hogy a nyilvánosság tagjai a hozzáférés helyét és idejét egyénileg választhatják meg, illetve sugárzással vagy más módon ismételten a nyilvánossághoz közvetíthetik. Jelentkező kifejezetten elfogadja, hogy a jelen pontban foglalt felhasználásokért a Jelentkezőnek díjazás nem jár.
8. Jelentkező minden befolyástól mentesen és kifejezetten hozzájárul ahhoz, hogy a Workshop során vagy azzal kapcsolatban róla készült vagy vele kapcsolatos valamennyi felvételt a Szervezők a 9. pont szerint a nyilvánossághoz közvetítse vagy bármely ismert felhasználási módon felhasználja. Jelentkező minden befolyástól mentesen kijelenti, hogy a Workshop során vagy azzal kapcsolatban róla készült vagy vele kapcsolatos felvételekkel kapcsolatban, valamint ezen hozzájáruló nyilatkozatban megadott hozzájárulásaival kapcsolatban, illetve a Versennyel kapcsolatosan megadott hozzájárulásait érintően személyiségi jogainak sérelme okán a Szervezőkkel szemben később igényt nem érvényesít, ezen jogáról lemond.
9. Jelentkező elfogadja, hogy a Szervezők bármikor változtathat az adatkezelési tájékoztatóján, a változásról pedig értesítést küld e-mail-en vagy feltünteti a változást a <http://startup.amk.uni-obuda.hu> honlapon.
10. Jelentkező jelen nyilatkozat aláírásával elismeri, hogy részvételének célját, lehetséges közelebbi és távolabbi következményeit, kihatásait, illetve a felvételek tervezett felhasználási módját megismerte, adatszolgáltatása önkéntes, mely a ***PROAStartUp workshop megnevezésű programban*** részvételhez szükséges, az határozott és megfelelő tájékoztatáson alapul.
* Kijelentem, hogy hozzájárulok ahhoz, hogy a Workshopon készült kép és hangfelvételeket, valamint a jelentkezésem során a Szervezők rendelkezésére bocsátott kisfilmet a Szervezők a 9. pontban foglaltaknak megfelelően kezelje, felhasználja, így azokat különösen nyilvánosságra hozza, sugározza, többszörözze, másnak ilyen célból átadja.[[1]](#footnote-1)

Székesfehérvár, 2019. ……………………………………………….

**……………………………………………………………….**

**Jelentkező**

1. A pontban foglaltakat a Jelentkező a négyzetbe rajzolt x-szel elfogadja. [↑](#footnote-ref-1)